Gerilya

Gerilya atau nan pado umumnyo disabuik juo sabagai parang gerilya, marupoan caro baparang jo manggunoan taktik patampuran nan indak konvensional, sarupo basambunyi-sambunyi, sarangan mandadak atau panyargapan, dan bagarak dalam unit ketek.

 Etimologi 
Kata guerilla dalam bahasa Spanyol marupoan bantuak diminutif dari kato guerra (perang), makonyo dapek dimaknai pulo sabagai 'parang ketek'.Guerrilla Warfare (1987), John Pimlott (Author), ISBN-10: 0861242254

 Ciri Khas 
Parang gerilya adolah parang nan dilakukan sacaro sambunyi-sambunyi, panuah kacepatan, sabotase jo biasonyo dalam kalompok nan ketek tapi sangaik fokus sarato efektif. A.H. Nasution nan pernah manjabaik pucuak panglima Tentara Nasional Indonesia-Angkatan Darat (TNI-AD) manulihkan di buku "Pokok-pokok Gerilya". Bagi tentara parang gerilya sangaiklah efektif. Mereka dapek mangalabui, manipu atau bahkan malakukan sarangan kilek. Taktik iko sangaik pulo mambantu sarato manjua katiko manyarang musuah dengan jumlah gadang nan kahilangan arah dan indak manguasai medan. Kadang taktik iko mangarah pado taktik mengepung sacaro indak taliek (invisible). Sampai kiniko taktik iko masih dipakai teroris untuak sambunyi. Jiko mereka manguasai medan mereka dapek malakukan: panahanan sandera, balatiah, pambunuahan, hinggo manjadi mato-mato. Dan musuah dapek malakukan nomaden, yaitu bapindah-pindah dan manyarang sacaro basambunyi tanpa katahuan dek lawan. Tokoh gadang Indonesia dalam taktik gerilya adolah Jendral Soedirman. Jendral Soedirman mambuek Balando indak dapek manang malawan pasukan gerilya Indonesia katiko itu. Taktik iko kamudian dipakai dek Ho Chi Minh dalam Parang Vietnam seahinggo Vietnam Utara manang telak malawan Vietnam Selatan jo Amerika Serikat.

Taktik Gerilya digunoan pulo dibanyak pasukan resistensi, sarupo Pasukan Resistensi Spanyol dibawah panduduakan Napoleon Bonaparte.

Taktik gerilya kurang labih balangsung sacaro diam diam, mamatikan musuah dalam serangan kejutan. Sahinggo manjebak musuah adolah hal nan paliang utamo dalam taktik gerilya. Parang Gerilya diyakini alah ado sajak tahun 3100 sabalum masehi. Sabalum adonyo taktik Perang Konvensional, strategis China, Sun Tzu, manyarankan panggunoan Gerilya dalam buku "The Art of War" (Seni dari Perang) punyonyo.

 Rujuakan 

Kategori:Parang
Kategori:Parang di Indonesia